หัวใจเต้นเร็วตอนตื่นนอน ไม่ค่อยหิว รู้สึกอ่อนเพลียเหมือนนอนเท่าไรก็ไม่พอ
สวัสดีค่ะ อาการหัวใจเต้นเร็วผิดปกติ อ่อนเพลียดังกล่าวมา อาจจะเกิดจาก โรคหัวใจ เช่น หัวใจเต้นผิดจังหวะ โรคปอดเช่น หอบหืด ถุงลมโป่งพองมักมีอาการหอบเหนื่อยร่วมด้วย โรคต่อมไทรอยด์ทำงานมากผิดปกติ หรือมีการใช้ยาหรือสารเสพติดที่กระตุ้นการทำงานของหัวใจ หรืออาจมีสาเหตุทางจิตใจมากระตุ้นเช่นความกลัว ความวิตกกังวลที่เกิดขึ้นอย่างเฉียบพลันในเบื้องต้นหลีกเลี่ยงปัจจัยใดๆที่กระตุ้นให้มีอาการ งดการทำงานหนักๆ ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่ไม่จำเป็นทุกชนิดควรไปพบแพทย์ถ้าอาการเป็นมากขึ้นเรื่อยๆ พักแล้วไม่ทุเลา หรือเริ่มมีอาการมากจนรบกวนการใช้ชีวิตประจำวัน เจ็บแน่นหน้าอก เหงื่อแตก ร่วมด้วย